钦定古今图书集成/历象汇编/岁功典/第027卷 > 金陵元夕曲四首 程汉
## 钦定古今图书集成/历象汇编/岁功典/第027卷 > 金陵元夕曲四首 程汉

三市非烟五剧尘，九微焰接百枝新。楚萍散作星重
晕，赵璧飞为满月轮。

十二龙城彻晓开，金吾银箭不相催。行随灯市家家
月，看到花林树树梅。

邸第高依尺五天，众中谁过李延年。移围夜色娇罗
绮，徙队春声散管弦。

武骑喧阗卫富平，红灯千队导蜺旌。三山火照琼花
发，人在南天赤玉京。